**วิเคราะห์รูปแบบและความสัมพันธ์ของเกษตรกรภายใต้ระบบเกษตรพันธสัญญา :**

**ศึกษาเกษตรกรอำเภอปะคำ จังหวัดบุรีรัมย์**

**An Analysis of Farmers’ Patterns and Correlations under Contract**

**Farming: A Case Study of Farmers in Pakham District, Buriram province**

นพดล ธีระวงศ์ภิญโญ

สาขาวิชานิติศาสตร์ มหาวิทยาลัยราชภัฏบุรีรัมย์ บุรีรัมย์ 3100

**บทคัดย่อ**

การศึกษาครั้งนี้มีวัตถุประสงค์เพื่อศึกษาข้อมูลทั่วไปเกี่ยวกับเกษตรกรและรูปแบบของสัญญา ทั้งศึกษาความสัมพันธ์ระหว่างเกษตรกรกับผู้ประกอบการธุรกิจทางการเกษตร และปัญหาที่เกิดจากข้อตกลงในสัญญาดังกล่าว โดยภายใต้ระบบเกษตรพันธสัญญา เพื่อเสนอแนะแนวทางที่เหมาะสมในการแก้ปัญหาที่เกิดจากการทำสัญญา กลุ่มตัวอย่างที่ทำการวิจัยเป็นเกษตรกรแบบมีพันธสัญญา ในเขตอำเภอปะคำ จังหวัดบุรีรัมย์ ทั้งสิ้นจำนวน 52 ราย

ผลการวิจัยพบว่า มีรูปแบบการทำสัญญาเป็นการกู้ยืมเงินจากธนาคารเพื่อการเกษตรฯ (ธ.ก.ส.) มากที่สุด รองลงมาคือกู้นอกระบบ และทำสัญญากับผู้ประกอบการฯ ส่วนความสัมพันธ์ของเกษตรกรกับผู้ประกอบการธุรกิจทางการเกษตรพบว่าเกษตรกรส่วนใหญ่มีความสัมพันธ์แบบประกันราคา รองลงมาคือความสัมพันธ์แบบประกันตลาด และความสัมพันธ์แบบประกันรายได้ โดยพบว่าเกษตรกรมีปัญหาด้านการรับรู้รายละเอียดของสัญญามากที่สุด และปัญหาเรื่องการผูกขาดด้านปัจจัยการผลิตโดยผู้ประกอบการธุรกิจทางการเกษตร ผู้วิจัยจึงเสนอว่าก่อนเกษตรกรตกลงทำสัญญา เกษตรกรควรอ่านและทำความเข้าใจในเนื้อหาของสัญญาก่อน โดยรัฐควรมีมาตรการทางกฎหมายในการป้องกันมิให้มีการขายปัจจัยการผลิตที่มีลักษณะผูกขาด

**คำสำคัญ:** รูปแบบ, ความสัมพันธ์, ระบบเกษตรพันธสัญญา

**บทนำ**

จากการเปลี่ยนโครงสร้างการผลิตในภาคเกษตรกรรมจากเศรษฐกิจแบบพอเพียงมาเป็นการผลิตในเชิงพาณิชย์ที่แน้นการเพิ่มปริมาณและลดต้นทุนทางการผลิตเพื่อสนองความต้องการทางตลาด ทำให้เกิดระบบการผลิตในรูปแบบระบบเกษตรพันธสัญญา หรือที่เรียกกันว่า Contract Farming ขึ้น เป็นการตกลงระหว่าง “เกษตรกร” กับ “ผู้ประกอบการธุรกิจทางการเกษตร” ซึ่งต่อไปในรายงานวิจัยฉบับนี้จะใช้คำย่อว่า “ผู้ประกอบการฯ” ที่ส่วนใหญ่อยู่ในรูปของบริษัทหรือนายทุนที่เป็นโรงงานแปรรูปต่างๆ ให้มีการเพาะปลูกพืชหรือเลี้ยงปศุสัตว์ โดยมีข้อตกลงเกี่ยวกับราคา ปริมาณ คุณภาพ และระยะเวลาของผลผลิตไว้ล่วงหน้ารวมทั้งมีข้อตกลงเกี่ยวกับการจัดหาปัจจัยการผลิต ตลอดจนคำปรึกษาด้านเทคโนโลยี การผลิตเพื่อให้มาตรฐานของผลผลิตนั้นเป็นไปตามสัญญา

แต่พบว่าปัจจุบันประเทศไทยยังไม่มีมาตรการทางกฎหมายที่จะนำมาบังคับใช้กับการทำสัญญาภายใต้ระบบเกษตรพันธสัญญาได้โดยตรง ที่มีการกำหนดเกี่ยวกับเกษตรพันธสัญญาดังกล่าวก็ยังไม่ได้เป็นกฎหมายที่จะนำมาบังคับใช้ได้ อาจเนื่องจากรัฐเห็นว่าเป็นเรื่องระหว่างเอกชนกับเอกชน การทำสัญญาภายใต้ระบบเกษตรพันธสัญญาจึงตั้งอยู่บนพื้นฐานของหลักอิสระในทางแพ่งและหลักเสรีภาพในการทำสัญญา ย่อมส่งผลต่อเกษตรกรในระบบเกษตรพันธสัญญามากมาย อีกทั้งยังขาดการส่งเสริมและควบคุมที่จริงจังจากภาครัฐ จึงทำให้บทบัญญัติที่บังคับใช้อยู่ในปัจจุบันเกิดความไม่เหมาะสมและไม่เป็นธรรมแก่เกษตรกร ปัญหาการนำข้อสัญญาไม่เป็นธรรมมาใช้ในเกษตรพันธสัญญา ปัญหาจากการที่บริษัทใช้สัญญาสำเร็จรูป จากความเป็นมาและความสำคัญของปัญหาดังกล่าว ผู้วิจัยจึงสนใจศึกษาข้อมูลทั่วไปเกี่ยวกับเกษตรกรและรูปแบบของสัญญาภายใต้ระบบเกษตรพันธสัญญา ทั้งศึกษาความสัมพันธ์ระหว่างเกษตรกรกับผู้ประกอบการธุรกิจทางการเกษตร และปัญหาที่เกิดจากข้อตกลงในสัญญาภายใต้ระบบเกษตรพันธสัญญา เพื่อเสนอแนะแนวทางที่เหมาะสมในการแก้ปัญหาที่เกิดจากการทำสัญญาภายใต้ระบบเกษตรพันธสัญญา ของเกษตรกรอำเภอปะคำ จังหวัดบุรีรัมย์

**วัตถุประสงค์ของการวิจัย**

* 1. เพื่อศึกษาข้อมูลทั่วไปเกี่ยวกับเกษตรกรและรูปแบบของสัญญาภายใต้ระบบเกษตรพันธสัญญา ของเกษตรกรอำเภอปะคำ จังหวัดบุรีรัมย์
  2. เพื่อศึกษาความสัมพันธ์ระหว่างเกษตรกรกับผู้ประกอบการธุรกิจทางการเกษตร และปัญหาที่เกิดจากข้อตกลงในสัญญาภายใต้ระบบเกษตรพันธสัญญา
  3. เพื่อเสนอแนะแนวทางที่เหมาะสมในการแก้ปัญหาที่เกิดจากการทำสัญญาภายใต้ระบบเกษตรพันธสัญญา

**วิธีการดำเนินการวิจัย**

**1. ประชากรและกลุ่มตัวอย่าง**

**1) ประชากร** ได้แก่ เกษตรกรแบบมีพันธสัญญาในเขตอำเภอปะคำ จังหวัดบุรีรัมย์ ทั้งสิ้นจำนวน 60 ราย

**2) กลุ่มตัวอย่าง** ผู้วิจัยเลือกกลุ่มตัวอย่างจากตารางพิจารณาขนาดตัวอย่างของ Krejcie และ Morgan จากประชากรเกษตรกรแบบมีพันธสัญญาในเขตอำเภอปะคำ จังหวัดบุรีรัมย์ ได้กลุ่มตัวอย่างจำนวน 52 ราย

**3) ขอบเขตด้านเวลา** การศึกษาในครั้งนี้ใช้ระยะเวลาในการศึกษาตั้งแต่เดือน ตุลาคม 2558 – สิงหาคม 2559

**2. เครื่องมือที่ใช้ในการวิจัย** แยกดำเนินการเป็น 2 ส่วน ดังนี้

ส่วนแรก ข้อมูลทุติยภูมิ (Secondary Data) เป็นการรวบรวมข้อมูลพื้นฐานด้านต่างๆ

ส่วนที่สอง ข้อมูลปฐมภูมิ (Primary Data) เป็นการเก็บข้อมูลจากเกษตรกรกลุ่มตัวอย่างโดยใช้แบบสอบถาม ซึ่งแบบสอบถาม (Questionnaire)

**3. การเก็บรวบรวมข้อมูล**

ในการเก็บรวบรวมข้อมูลการวิจัย ผู้วิจัยจะเก็บรวบรวมข้อมูลด้วยตัวเอง โดยการแจกแบบสอบถามจำนวน 52 ชุด ให้กับกลุ่มตัวอย่างเกษตรกรแบบมีพันธสัญญา และเก็บกลับมาได้จำนวน 52 ชุด คิดเป็นร้อยละ 100

**4. การวิเคราะห์ข้อมูล**

ผู้วิจัยได้ออกแบบแบบสอบถามประกอบด้วย 2 ส่วน ดังนี้

1) ข้อมูลทั่วไปของเกษตรกรและรูปแบบของสัญญา วิเคราะห์ด้วยการแจกแจงความถี่ หาค่าร้อยละแล้วนำเสนอข้อมูลเป็นตารางแสดงจำนวน และ ร้อยละ

2) การวิเคราะห์ความสัมพันธ์ระหว่างเกษตรกับผู้ประกอบการฯ โดยแบ่งออกเป็นความสัมพันธ์แบบประกันราคา ความสัมพันธ์แบบประกันรายได้ และความสัมพันธ์แบบประกันตลาด

โดยคำถามเชิงนิมาน ให้คะแนน 5,4,3,2 และ 1 ตามลำดับ สำหรับคำถามเชิงนิเสธ การให้คะแนนเป็นตรงกันข้าม คือ 1,2,3,4 และ 5 ตามลำดับ ตามแบบของ Likert





**ผลการวิจัย**

ตารางภาพที่ 1 แสดงข้อมูลทั่วไปเกี่ยวกับเกษตรกรและรูปแบบของสัญญา โดยวิเคราะห์ข้อมูลจากเกษตรกร อำเภอปะคำ จังหวัดบุรีรัมย์ จำนวน 52 ตัวอย่าง

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ข้อมูลทั่วไปฯ** | | **จำนวน (ราย)** | **ร้อยละ** |  | **ข้อมูลทั่วไปฯ** | | **จำนวน (ราย)** | **ร้อยละ** |
| **เพศ** | | | |  | **จำนวนสมาชิกทำงานเต็มเวลา** | | | |
|  | ชาย | 44 | 84.62 |  | 1 คน | | 20 | 38.46 |
|  | หญิง | 8 | 15.38 |  | 2-5 คน | | 26 | 50.00 |
| **อายุ** | | | |  | 6-15 คน | | 5 | 9.62 |
|  | ไม่เกิน 25 ปี | 0 | 00.00 |  | 16-25 คน | | 1 | 1.92 |
|  | 26-35 ปี | 15 | 28.85 |  | มากกว่า 26 คน | | 0 | 0.00 |
|  | 36-45 ปี | 21 | 40.38 |  | **เนื้อที่ทำการเกษตรภายใต้ระบบพันธสัญญา** | | | |
|  | 46-55 ปี | 9 | 17.31 |  | 1-5 ไร่ | | 31 | 59.62 |
|  | 56 ปีขึ้นไป | 7 | 13.46 |  | 6-10 ไร่ | | 13 | 25.00 |
| **การศึกษา** | | | |  | 11-15 ไร่ | | 5 | 9.62 |
|  | ประถมศึกษา | 26 | 50.00 |  | 16-20 ไร่ | | 2 | 3.85 |
|  | มัธยมศึกษา | 19 | 36.54 |  | 20-25 ไร่ | | 1 | 1.92 |
|  | อนุปริญญา | 1 | 1.92 |  | **มูลเหตุจูงใจในการตัดสินใจทำเกษตรพันธสัญญา** | | | |
|  | ปริญญาตรีขึ้นไป | 6 | 11.54 |  | เพิ่มรายได้ | | 46 | 88.46 |
| **ประเภทของการเกษตรในระบบเกษตรพันธสัญญา** | | | |  | เพื่อนบ้านแนะนำ | | 2 | 3.85 |
|  | เลี้ยงไก่ | 3 | 5.77 |  | เพิ่มรายได้และเพื่อน**ฯ** | 4 | | 7.69 |
|  | เลี้ยงหมู | 2 | 3.85 |  |  | |  |  |
|  | ปลูกอ้อย | 15 | 28.85 |  | **รูปแบบของสัญญา** | | **จำนวน (ราย)** | **ร้อยละ** |
|  | ปลูกมันสำปะหลัง | 32 | 61.54 |  |
| **ประสบการณ์ในการทำการเกษตร** | | | |  | ทำสัญญากู้ยืมเงินจากธนาคาร | | 38 | 73.08 |
|  | 1-5 ปี | 35 | 67.31 |  | ทำสัญญากับผู้ประกอบการฯ | | 4 | 7.69 |
|  | 6-10 ปี | 12 | 23.08 |  | ทำสัญญากู้ยืมเงินนอกระบบ | | 10 | 19.23 |
|  | 11-15 ปี | 4 | 7.69 |  | รวม | | 52 | 100.00 |
|  | 16-20 ปี | 1 | 1.92 |  |  | |  |  |
| **จำนวนสมาชิกในครัวเรือน** | | |  |  |  | |
|  | 1-2 คน | 0 | 0.00 |  |  | |  |  |
|  | 3-4 คน | 34 | 65.38 |  |  | |  |  |
|  | 5-6 คน | 14 | 26.92 |  |  | |  |  |
|  | มากกว่า 6 คน | 4 | 7.69 |  |  | |  |  |

ตารางที่ 2 แสดงความสัมพันธ์ระหว่างเกษตรกรกับผู้ประกอบการฯ โดยวิเคราะห์ข้อมูลจากเกษตรกรในเขตอำเภอปะคำ จังหวัดบุรีรัมย์ จำนวน 52 ราย

|  |  |  |  |
| --- | --- | --- | --- |
| **ความสัมพันธ์ของเกษตรกรกับผู้ประกอบการฯ** | | **จำนวน** | **ร้อยละ** |
| 1. | ความสัมพันธ์แบบประกันราคา | 23 | 44.23 |
| 2. | ความสัมพันธ์แบบประกันรายได้ | 12 | 23.08 |
| 3. | ความสัมพันธ์แบบประกันตลาด | 17 | 32.69 |
|  | **รวม** | 52 | 100.00 |

**เอกสารอ้างอิง**

จิรวรรณ กิจชัยเจริญและคณะ. ความเสี่ยง ผลตอบแทน และการปรับตัวของเกษตรกรในการทำฟาร์มปศุสัตว์ภายใต้ระบบพันธสัญญาในเขตจังหวัดภาคเหนือ. ศูนย์วิจัยระบบทรัพยากรเกษตรและภาควิชาเศรฐศาสตร์เกษตรและส่งเสริมเผยแพ่งการเกษตร คณะเกษตรศาสตร์ มหาวิทยาลัยเชียงใหม่, 2557.

สุภากร ยอดประทุม. “มาตรการทางกฎหมายในการควบุคมการทำสัญญาภายใต้ระบบเกษตรพันธสัญญา.” วิทยานิพนธ์นิติศาสตรมหาบัณฑิต, มหาวิทยาลัยรามคำแหง, 2557.

อัมพันธ์ สุริยัง. “การยอมรับของเกษตรกรผู้ปลูกข้าวโพดหวานต่อการทำเกษตรแบบมีพันธะสัญญาในอำเภอแม่วาง จังหวัดเชียงใหม่.” วิทยานิพนธ์วิทยาศาสตรมหาบัณฑิต สาขาวิชาพัฒนาทรัพยากรชนบท, มหาวิทยาลัยแม่โจ้, 2557.

อิศรากร คงทองคำ (2557). ปัญหากฎหมายข้อสัญญาไม่เป็นธรรมของระบบเกษตรพันธสัญญาวารสารบัณฑิตศึกษา. วารสารบัณฑิตศึกษา มหาวิทยาลัยราชภัฏสวนสุนันทา, 7(2), 78-87.

**กิตติกรรมประกาศ**

การศึกษาวิจัยในครั้งนี้ขอขอบพระคุณ สาขาวิชานิติศาสตร์ คณะมนุษยศาสตร์และสังคมศาสตร์ และสถาบันวิจัยและพัฒนา มหาวิทยาลัยราชภัฏบุรีรัมย์ ที่สนับสนุนทุนวิจัย